Brejkdens popularan i van SAD
Brejkdens je nastao u Njujorku pre više decenija, ali i dalje živi na ulicama tog grada
Ti Džej Stil (Steele) privlači gomile gledalaca širom Njujorka sa svojom brejk dens grupom Brejkatronz (Breakatronz). On pleše od svoje pete godine, i oduvek je voleo brejkdens jer mu je pomagao da se rastereti svakodnevnih briga. „ Stil je odrastao u Južnom Bronksu, mestu rodjenja brejkdensa, i jednoj od najsiromašnijih četvrti u celim SAD. On i njegova grupa po ceo dan vežbaju i nastupaju. Stil kaže da ih je brejkdens sprečio da upadnu u nevolje u Bronksu. Imani Džonson je saradnica Njujorkškog univerziteta i stručnjak za brejkdens, poznat i pod nazivom „bi-bojing“. Imani Džonson dodaje da je ples godinama postao sve uzbudljiviji, sa sve više akrobatike, dok se širio po svetu. „ Većina iskusnih igrača koje ja znam zapravo dobija brojne angažmane, i može da održava svoju karijeru predajući brejkdens i učestvujući u žirijima van Sjedinjenih Država. A dok se brejkdens širi po svetu, prema njenim rečima, novi igrači mogu da dodaju svoje originalne pokrete plesnom stilu koji se neprekidno menja.